Suvestinė redakcija nuo 2014-05-16 iki 2014-12-31

Įsakymas paskelbtas: Žin. 2012, Nr. 72-3752, i. k. 1122330ISAK003D-486

Nauja redakcija nuo 2014-05-16:

Nr. 3D-273, 2014-05-15, paskelbta TAR 2014-05-15, i. k. 2014-05436

LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL VALSTYBĖS BIUDŽETO SPECIALIŲJŲ TIKSLINIŲ DOTACIJŲ, SKIRIAMŲ SAVIVALDYBIŲ BIUDŽETAMS ŽEMĖS ŪKIO MINISTERIJOS KURUOJAMOMS VALSTYBINĖMS (VALSTYBĖS PERDUOTOMS SAVIVALDYBĖMS) FUNKCIJOMS ATLIKTI PASKIRSTYMO, PERVEDIMO, NAUDOJIMO IR ATSISKAITYMO ŽEMĖS ŪKIO MINISTERIJAI TVARKOS APRAŠO PATVIRTINIMO

2012 m. birželio 21 d. Nr. 3D-486

Vilnius

Vadovaudamasis Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos savivaldybių biudžetų pajamų nustatymo metodikos įstatymu ir Lietuvos Respublikos žemės ūkio, maisto ūkio ir kaimo plėtros įstatymo 4 straipsnio 1 dalimi,

tvirtinu Valstybės biudžeto specialiųjų tikslinių dotacijų, skiriamų savivaldybių biudžetams Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms atlikti, paskirstymo, pervedimo, naudojimo ir atsiskaitymo Žemės ūkio ministerijai tvarkos aprašą (pridedama).

Žemės ūkio ministras	Kazys Starkevičius

PATVIRTINTA

Lietuvos Respublikos žemės ūkio ministro

2012 m. birželio 21 d. įsakymu Nr. 3D-486

(Lietuvos Respublikos žemės ūkio ministro

2014 m. gegužės 15 d. įsakymo Nr. 3D-273

redakcija)

VALSTYBĖS BIUDŽETO SPECIALIŲJŲ TIKSLINIŲ DOTACIJŲ, SKIRIAMŲ SAVIVALDYBIŲ BIUDŽETAMS ŽEMĖS ŪKIO MINISTERIJOS KURUOJAMOMS VALSTYBINĖMS (VALSTYBĖS PERDUOTOMS SAVIVALDYBĖMS) FUNKCIJOMS ATLIKTI, PASKIRSTYMO, PERVEDIMO, NAUDOJIMO IR ATSISKAITYMO
ŽEMĖS ŪKIO MINISTERIJAI TVARKOS APRAŠAS

I SKYRIUS

BENDROSIOS NUOSTATOS

1. Valstybės biudžeto specialiųjų tikslinių dotacijų, skiriamų savivaldybių biudžetams Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms atlikti, paskirstymo, pervedimo, naudojimo ir atsiskaitymo Žemės ūkio ministerijai tvarkos aprašas (toliau – tvarkos aprašas) nustato valstybės biudžeto specialiųjų tikslinių dotacijų, skiriamų savivaldybių biudžetams iš Žemės ūkio ministerijos (toliau – ministerija) asignavimų žemės ūkio funkcijoms atlikti, melioracijai (valstybei nuosavybės teise priklausančių melioracijos ir hidrotechnikos statinių valdymui ir naudojimui patikėjimo teise), išskyrus specialiąsias tikslines dotacijas Valstybės investicijų programoje numatytoms kapitalo investicijoms finansuoti, ir savivaldybei priskirtos valstybinės žemės ir kito valstybės turto valdymui, naudojimui ir disponavimui juo patikėjimo teise, paskirstymo, pervedimo, naudojimo ir atsiskaitymo ministerijai tvarką.

II SKYRIUS

SPECIALIŲJŲ TIKSLINIŲ DOTACIJŲ PASKIRSTYMAS IR PERVEDIMAS

2. Specialiosios tikslinės dotacijos už Lietuvos Respublikos vietos savivaldos įstatyme numatytų ir kituose teisės aktuose detalizuotų ministerijos kuruojamų valstybinių (valstybės perduotų savivaldybėms) funkcijų atlikimą (toliau – specialiosios tikslinės dotacijos) paskirstomos savivaldybėms vadovaujantis Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymu ir:

2.1. žemės ūkio funkcijoms atlikti – vadovaujantis Lėšų, skirtų valstybinėms (perduotoms savivaldybėms) žemės ūkio funkcijoms atlikti, apskaičiavimo metodika, patvirtinta Lietuvos Respublikos žemės ūkio ministro 2006 m. birželio 12 d. įsakymu Nr. 3D-240 „Dėl Valstybinėms (perduotoms savivaldybėms) žemės ūkio funkcijoms atlikti skirtų lėšų apskaičiavimo metodikų patvirtinimo“, ir atsižvelgiant į Lietuvos kaimo seniūnijose esančių darbo vietų, skirtų žemės ūkio funkcijoms atlikti, lėšų poreikį interneto ryšio ir kompiuterinės technikos priežiūrai užtikrinti;

2.2. melioracijai – vadovaujantis Melioracijos ir hidrotechnikos statinių eksploatavimo valstybinei (valstybės perduotai savivaldybėms) funkcijai atlikti skirtų lėšų apskaičiavimo metodika, patvirtinta Lietuvos Respublikos žemės ūkio ministro 2006 m. birželio 12 d. įsakymu Nr. 3D-240 „Dėl Valstybinėms (perduotoms savivaldybėms) žemės ūkio funkcijoms atlikti skirtų lėšų apskaičiavimo metodikų patvirtinimo“;

2.3. savivaldybei priskirtos valstybinės žemės ir kito valstybės turto valdymui, naudojimui ir disponavimui juo patikėjimo teise – vadovaujantis Savivaldybėms priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise valstybinei (valstybės perduotai savivaldybėms) funkcijai atlikti lėšų apskaičiavimo metodika, patvirtinta Lietuvos Respublikos žemės ūkio ministro ir Lietuvos Respublikos aplinkos ministro 2006 m. birželio 28 d. įsakymu Nr. 3D-272/D1-317„Dėl Savivaldybėms priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise valstybinei (valstybės perduotai savivaldybėms) funkcijai atlikti lėšų apskaičiavimo metodikos patvirtinimo“.

3. Specialiųjų tikslinių dotacijų paskirstymas tarp savivaldybių tvirtinamas žemės ūkio ministro įsakymu Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatyme nustatytu terminu.

4. Patvirtintas specialiųjų tikslinių dotacijų sumas ministerija perveda savivaldybėms Lietuvos Respublikos savivaldybių biudžetų pajamų nustatymo metodikos įstatymo 10 straipsnyje nustatyta tvarka pagal šias ministerijos programas ir priemones:

4.1. žemės ūkio funkcijoms atlikti – pagal Žemės ūkio, maisto ūkio ir kaimo plėtros skatinimo programos (programos kodas 01 01) priemonę „Valstybinėms (valstybės perduotoms savivaldybėms) žemės ūkio funkcijoms vykdyti“;

4.2. melioracijai – pagal Žemės ūkio, maisto ūkio ir kaimo plėtros skatinimo programos (programos kodas 01 01) priemonę „Valstybinei (valstybės perduotai savivaldybėms) funkcijai atlikti – valstybei nuosavybės teise priklausančių melioracijos ir hidrotechnikos statinių valdymui ir naudojimui patikėjimo teise“;

4.3. savivaldybei priskirtos valstybinės žemės ir kito valstybės turto valdymui, naudojimui ir disponavimui juo patikėjimo teise – pagal Žemės ūkio, maisto ūkio ir kaimo plėtros skatinimo programos (programos kodas 01 01) priemonę „Savivaldybėms priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise valstybinei (perduotai savivaldybėms) funkcijai atlikti“.

III SKYRUS

LĖŠŲ NAUDOJIMAS IR ATSISKAITYMAS

5. Specialiosios tikslinės dotacijos gali būti naudojamos išlaidoms, kurios atitinka šiuos reikalavimus:

5.1. yra tiesiogiai susijusios su savivaldybėms perduotų ministerijos kuruojamų valstybinių funkcijų atlikimu;

5.2. aiškiai nustatomos ir pagrįstos dokumentais;

5.3. padarytos nepažeidžiant Lietuvos Respublikos teisės aktų.

6. Specialiosios tikslinės dotacijos naudojamos vadovaujantis Lietuvos Respublikos valstybės ir savivaldybių biudžetų pajamų ir išlaidų klasifikacija, patvirtinta Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“. Iš specialiųjų tikslinių dotacijų gali būti finansuojamos išlaidos pagal šiuos straipsnius:

6.1. iš specialiųjų tikslinių dotacijų, pervedamų žemės ūkio funkcijoms atlikti:

6.1.1. 2.1.1.1.1.1. Darbo užmokestis pinigais;

6.1.2. 2.1.2.1.1.1. Socialinio draudimo įmokos;

6.1.3. 2.2.1.1.1.05. Ryšių paslaugos;

6.1.4. 2.2.1.1.1.06. Transporto išlaikymas;

6.1.5. 2.2.1.1.1.08. Spaudiniai;

6.1.6. 2.2.1.1.1.10. Kitos prekės;

6.1.7. 2.2.1.1.1.11. Komandiruotės (transporto, apgyvendinimo, ryšio ir kitos komandiruotės išlaidos);

6.1.8. 2.2.1.1.1.14. Ilgalaikio materialiojo ir nematerialiojo turto nuoma;

6.1.9. 2.2.1.1.1.15. Ilgalaikio materialiojo turto einamasis remontas;

6.1.10. 2.2.1.1.1.16. Kvalifikacijos kėlimas;

6.1.11. 2.2.1.1.1.20. Komunalinės paslaugos;

6.1.12. 2.2.1.1.1.30. Kitos paslaugos;

6.1.13. 2.7.3.1.1.1. Darbdavių socialinė parama pinigais;

6.2. iš specialiųjų tikslinių dotacijų, pervedamų melioracijai:

6.2.1. 2.1.1.1.1.1. Darbo užmokestis pinigais;

6.2.2. 2.1.2.1.1.1. Socialinio draudimo įmokos;

6.2.3. 2.2.1.1.1.30. Kitos paslaugos, atitinkančios Valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo ir melioracijos darbų finansavimo taisyklių, patvirtintų Lietuvos Respublikos žemės ūkio ministro 2013 m. kovo 21 d. įsakymu Nr. 3D-211 ,,Dėl Valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo ir melioracijos darbų finansavimo taisyklių patvirtinimo“, 30 punkte numatytas tinkamas finansuoti išlaidas;

6.2.4. 2.7.3.1.1.1. Darbdavių socialinė parama pinigais;

6.3. iš specialiųjų tikslinių dotacijų, pervedamų savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise funkcijai atlikti:

6.3.1. 2.1.1.1.1.1. Darbo užmokestis pinigais;

6.3.2. 2.1.2.1.1.1. Socialinio draudimo įmokos;

6.3.3. 2.2.1.1.1.10. Kitos prekės;

6.3.4. 2.2.1.1.1.30. Kitos paslaugos;

6.3.5. 2.7.3.1.1.1. Darbdavių socialinė parama pinigais.

7. Tuo atveju, kai lėšos naudojamos valstybės tarnautojų ir darbuotojų, dirbančių pagal darbo sutartis, kurių visas arba dalis darbo laiko skiriamas valstybinei (valstybės perduotai savivaldybėms) funkcijai vykdyti, išlaikymo išlaidoms (šildymo, elektros energijos, apsaugos, patalpų valymo, ryšio paslaugų, vandentiekio ir kanalizacijos, lifto techninės priežiūros, eksploatacinėms išlaidoms ir kitoms išlaikymo išlaidoms) finansuoti, savivaldybė turi patvirtinti tokių išlaidų apskaičiavimo metodiką.

8. Metams pasibaigus, ne vėliau kaip iki sausio 5 d., savivaldybės grąžina ataskaitiniais metais gautas, bet nepanaudotas specialiąsias tikslines dotacijas į ministerijos sąskaitą Nr. LT564010042400060092.

9. Savivaldybės atsiskaito ministerijai už joms pervestų specialiųjų tikslinių dotacijų panaudojimą pateikdamos:

9.1. per 15 dienų ketvirčiui pasibaigus – pažymą dėl finansavimo sumų pagal formą, paskelbtą Lietuvos Respublikos finansų ministerijos interneto svetainės skyriaus „Paslaugos (formos)“ srityje „Valstybės ir savivaldybių biudžetų sudarymo ir ataskaitų formos“ (toliau – pažyma dėl finansavimo sumų);

9.2. per 15 dienų pusmečiui pasibaigus – informaciją apie programos sąmatos (valstybinei (valstybės perduotai savivaldybėms) funkcijai atlikti ir mokinio krepšeliui finansuoti) vykdymą 20__m.__d. pagal formą B-9, patvirtintą Lietuvos Respublikos finansų ministro 2011 m. birželio 30 d. įsakymu Nr. 1K-230 „Dėl Biudžetinių įstaigų ir kitų subjektų informacijos apie programų sąmatų vykdymą, formų patvirtinimo“ (toliau – forma B-9).

9.3. per 20 dienų metams pasibaigus:

9.3.1. pažymą dėl finansavimo sumų;

9.3.2. formą B-9;

9.3.3. biudžeto išlaidų sąmatos vykdymo ataskaitą pagal formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (toliau – forma Nr. 2).

10. Tvarkos aprašo 9 punkte nurodyti dokumentai pildomi kiekvienai specialiajai tikslinei dotacijai atskirai ir teikiami:

10.1. pažyma dėl finansavimo sumų – ministerijos Buhalterinės apskaitos skyriui;

10.2. forma B-9 ir forma Nr. 2:

10.2.1. ministerijos Teisės departamentui – už specialiąsias tikslines dotacijas žemės ūkio funkcijoms vykdyti;

10.2.2. ministerijos Žemės ir išteklių politikos departamentui:

10.2.2.1. už specialiąsias tikslines dotacijas melioracijai;

10.2.2.2. už specialiąsias tikslines dotacijas savivaldybei priskirtos valstybinės žemės ir kito valstybės turto valdymui, naudojimui ir disponavimui juo patikėjimo teise.

11. Gavę ataskaitas, 10.2 punkte nurodytų ministerijos administracijos struktūrinių padalinių darbuotojai įvertina:

11.1. formoje Nr. 2 nurodytų išlaidų straipsnių atitiktį šio tvarkos aprašo 6 punkte numatytiems finansuotiniems išlaidų straipsniams atitinkamai valstybinei (valstybės perduotai savivaldybei) funkcijai vykdyti;

11.2. formoje Nr. 2 nurodytų išlaidų atitiktį žemės ūkio ministro įsakymu savivaldybei patvirtintoms specialiųjų tikslinių dotacijų sumoms.

12. Jeigu ministerija, išnagrinėjusi gautus dokumentus, nustato, kad savivaldybė panaudojo lėšų netinkamai ir (arba) ne pagal tikslinę paskirtį, ji raštu apie tai informuoja savivaldybę ir nustato terminą, per kurį ne pagal tikslinę paskirtį panaudota lėšų suma turi būti grąžinta į ministerijos nurodytą sąskaitą.

13. Savivaldybės, pasibaigus kalendoriniams metams, iki kovo 31 d., taip pat teikia ministerijos kuruojamų valstybinių (valstybės perduotų savivaldybėms) funkcijų atlikimo ataskaitas:

13.1. Valstybinių (valstybės perduotų savivaldybėms) žemės ūkio funkcijų atlikimo ataskaitą pagal tvarkos aprašo 1 priedą – ministerijos Teisės departamentui;

13.2. Savivaldybei priskirtos valstybinės žemės valdymo, naudojimo ir disponavimo ja patikėjimo teise funkcijos atlikimo ataskaitą pagal tvarkos aprašo 2 priedą – ministerijos Žemės ir išteklių politikos departamentui.

14. Už valstybei nuosavybės teise priklausančių melioracijos ir hidrotechnikos statinių valdymo ir naudojimo patikėjimo teise valstybinės (valstybės perduotos savivaldybėms) funkcijos atlikimą savivaldybės atsiskaito pagal Melioruotos žemės ir melioracijos statinių apskaitos taisykles, patvirtintas Lietuvos Respublikos žemės ūkio ministro 2004 m. balandžio 29 d. įsakymu Nr. 3D-243 „Dėl Melioruotos žemės ir melioracijos statinių apskaitos“.

15. Informaciją, reikalingą tvarkos aprašo 1 priedo 1–15 punktams užpildyti, savivaldybėms teikia VĮ Žemės ūkio informacijos ir kaimo verslo centras (toliau – VĮ ŽŪIKVC) iki kiekvienų metų kovo 15 d.

16. VĮ Valstybės žemės fondas iki kiekvienų metų kovo 1 d. VĮ ŽŪIKVC teikia duomenis, reikalingus tvarkos aprašo 1 priedo 8 ir 9 punktams užpildyti.

17. Nacionalinė mokėjimo agentūra prie Žemės ūkio ministerijos iki kiekvienų metų kovo 1 d. VĮ ŽŪIKVC teikia duomenis, reikalingus tvarkos aprašo 1 priedo 10–15 punktams užpildyti.

18. Ministerijai pareikalavus, savivaldybės privalo pateikti kitą informaciją, reikalingą specialiųjų tikslinių dotacijų naudojimo teisėtumui, ekonomiškumui, efektyvumui ir rezultatyvumui užtikrinti. Jeigu savivaldybių pateiktoje informacijoje yra netikslumų ar neaiškumų, ministerijai paprašius, savivaldybės privalo pateikti papildomus paaiškinimus ar patikslintą informaciją.

IV SKYRIUS

ATSAKOMYBĖ

19. Savivaldybės atsako už:

19.1. specialiųjų tikslinių dotacijų naudojimą pagal tikslinę paskirtį;

19.2. specialiųjų tikslinių dotacijų naudojimo teisėtumą, ekonomiškumą, efektyvumą ir rezultatyvumą;

19.3. ministerijai pateiktos informacijos teisingumą ir pateikimą laiku;

19.4. atskiros gautų specialiųjų tikslinių dotacijų panaudojimo finansinės apskaitos tvarkymą.

V SKYRIUS

BAIGIAMOSIOS NUOSTATOS

20. Pasikeitus šiame tvarkos apraše nurodytiems teisės aktams, tiesiogiai taikomos naujos tų teisės aktų nuostatos.

______________

Priedo pakeitimai:

Nr. 3D-273, 2014-05-15, paskelbta TAR 2014-05-15, i. k. 2014-05436

Valstybės biudžeto specialiųjų tikslinių dotacijų

savivaldybių biudžetams, skiriamų Žemės ūkio

ministerijos kuruojamoms valstybinėms (valstybės perduotoms savivaldybėms) funkcijoms atlikti, paskirstymo, pervedimo, naudojimo ir atsiskaitymo Žemės ūkio ministerijai tvarkos aprašo

1 priedas

(dokumento sudarytojo (įstaigos) pavadinimas)

VALSTYBINIŲ (VALSTYBĖS PERDUOTŲ SAVIVALDYBĖMS) ŽEMĖS ŪKIO FUNKCIJŲ ATLIKIMO _______ METŲ ATASKAITA

_______________

(sudarymo data)

____________________

(sudarymo vieta)

Eil. Nr.	Darbų pavadinimas	Matavimo vnt.	Kiekis	Paaiškinimai
1.	Per praėjusius kalendorinius metus įregistruotos, pakeistų registracijos duomenų ir išregistruotos žemės ūkio technikos skaičius	vnt.
2.	Per praėjusius kalendorinius metus išduotų traktorių ir kitos žemės ūkio technikos apžiūros talonų skaičius	vnt.
3.	Per praėjusius kalendorinius metus įregistruotų, išregistruotų ūkininkų ūkių ir duomenis patikslinusių ūkininkų skaičius	vnt.
4.	Per praėjusius kalendorinius metus registruotų ir atnaujintų žemės ūkio valdų skaičius	vnt.
5.	Per praėjusius kalendorinius metus priimtų paraiškų administruoti pieno kvotas bei paraiškų dalyvauti pieno kvotų aukcione skaičius	vnt.
6.	Per praėjusius kalendorinius metus priimtų paraiškų dėl paramos bičių laikytojams už papildomą bičių maitinimą skaičius	vnt.
7.	Pareiškėjų, per praėjusius kalendorinius metus deklaravusių grūdinių ir (arba) aliejinių augalų pasėlių plotus, sudarančius 50 ha ir daugiau, skaičius	vnt.
8.	Einamųjų metų sausio 1 d. aptarnaujamas melioruotas žemių plotas, kurį sudaro siurblinėmis sausinamas žemės plotas, kitas nusausintas (išskyrus siurblinėmis sausinamą) žemės plotas ir tvenkinių žemės plotas savivaldybėje	tūkst. ha
9.	Einamųjų metų sausio 1 d. griovių ir pylimų bendras ilgis savivaldybėje	km
10.	Per praėjusius kalendorinius metus priimtų paraiškų draudimo įmokoms ir kredito palūkanoms kompensuoti skaičius	vnt.
11.	Per praėjusius kalendorinius metus priimtų pasėlių deklaravimo paraiškų skaičius	vnt.
12.	Per praėjusius kalendorinius metus pasėlių deklaracijose pateiktų laukų skaičius	vnt.
13.	Per praėjusius kalendorinius metus kartu su pasėlių deklaravimo paraiškomis priimtų paraiškų gauti paramą pagal Lietuvos kaimo plėtros 2007–2013 metų programos priemones skaičius	vnt.
14.	Per praėjusius kalendorinius metus priimtų paraiškų gauti tiesiogines išmokas už kvotinį baltąjį cukrų skaičius	vnt.
15.	Nacionalinės paramos, išmokėtos pagal per praėjusius kalendorinius metus priimtas pasėlių deklaravimo paraiškas, suma	tūkst. Lt
16.	Kiti per praėjusius kalendorinius metus atlikti darbai*:
16.1.

* Nurodomi kiti per kalendorinius metus atlikti darbai (atskirai nurodant kiekvieną darbą) ir pateikiami jų paaiškinimai.

(Savivaldybės administracijos direktorius ar jo įgalioto asmens pareigų pavadinimas)	(Parašas)	(Vardas, pavardė)

Priedo pakeitimai:

Nr. 3D-273, 2014-05-15, paskelbta TAR 2014-05-15, i. k. 2014-05436

Valstybės biudžeto specialiųjų tikslinių dotacijų

savivaldybių biudžetams, skiriamų Žemės ūkio

ministerijos kuruojamoms valstybinėms (valstybės perduotoms savivaldybėms) funkcijoms atlikti, paskirstymo, pervedimo, naudojimo ir atsiskaitymo Žemės ūkio ministerijai tvarkos aprašo

2 priedas

(dokumento sudarytojo (įstaigos) pavadinimas)

SAVIVALDYBEI PRISKIRTOS VALSTYBINĖS ŽEMĖS VALDYMO, NAUDOJIMO

IR DISPONAVIMO JA PATIKĖJIMO TEISE FUNKCIJOS ATLIKIMO ________ METŲ ATASKAITA

_______________

(sudarymo data)

___________________

(sudarymo vieta)

Žemės sklypo perdavimo patikėjimo teise savivaldybei pagrindas (LRV nutarimas, data, Nr.)	Žemės sklypo adresas, unikalus numeris	Žemės sklypo plotas, ha	Žemės sklypo naudojimo reikmė (pagal Žemės įstatymo 7 str. 2 d.)	Savivaldybei patikėjimo teise perduoto žemės sklypo (jo dalies)*:

naudotojas (-ai)	plotas, ha, ir vertė**, Lt	nuomos ar panaudos sutarties*** data ir Nr.	nuomos būdas (aukciono, be aukciono)	suteikimo naudotis terminas	konkretus panaudojimas, nurodytas nuomos ar panaudos sutartyje (žemės sklypo paskirtis, būdas)
1	2	3	4	5	6	7	8	9	10

* Jei savivaldybei perduotas patikėjimo teise žemės sklypas nesuteiktas naudotis kitiems asmenims, lentelės 5, 6, 7, 8, 9, 10 stulpeliai nepildomi.

** Lietuvos Respublikos Vyriausybės 1999 m. vasario 24 d. nutarimo Nr. 205 nustatyta tvarka apskaičiuota ir žemės sklypo nuomos ar panaudos sutartyje nurodyta vertė.

*** Sutartis tarp savivaldybės ir žemės sklypo naudotojo.

(Savivaldybės administracijos direktorius ar jo įgalioto asmens pareigų pavadinimas)	(Parašas)	(Vardas, pavardė)

Priedo pakeitimai:

Nr. 3D-273, 2014-05-15, paskelbta TAR 2014-05-15, i. k. 2014-05436

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-351, 2013-05-16, Žin., 2013, Nr. 52-2613 (2013-05-21), i. k. 1132330ISAK003D-351

Dėl žemės ūkio ministro 2012 m. birželio 21 d. įsakymo Nr. 3D-486 "Dėl Valstybės biudžeto specialiųjų tikslinių dotacijų, skiriamų savivaldybių biudžetams Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms atlikti paskirstymo, pervedimo, naudojimo ir atsiskaitymo tvarkos aprašo patvirtinimo" pakeitimo

2.

Lietuvos Respublikos žemės ūkio ministerija, Įsakymas

Nr. 3D-273, 2014-05-15, paskelbta TAR 2014-05-15, i. k. 2014-05436

Dėl žemės ūkio ministro 2012 m. birželio 21 d. įsakymo Nr. 3D-486 „Dėl Valstybės biudžeto specialiųjų tikslinių dotacijų, skiriamų savivaldybių biudžetams Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms atlikti paskirstymo, pervedimo, naudojimo ir atsiskaitymo tvarkos aprašo patvirtinimo“ pakeitimo